SZOFTVER FELHASZNÁLÓI LICENCSZERZŐDÉS 

FIGYELMEZTETÉS: KÉRJÜK, EZT A DOKUMENTUMOT OLVASSA EL FIGYELMESEN A SZOFTVER TELEPÍTÉSE ELŐTT. A jelen dokumentum az Ön, mint a szoftver (a "Szoftver") végfelhasználója és a CANON Europa N.V., székhelye: 59-61 Bovenkerkerweg, 1185 XB Amstelveen, Hollandia ("Canon") (és/vagy annak külső beszállítói), mint a Szoftver tulajdonosa(i) között jött létre.

Ön a Szoftver telepítésével magára nézve kötelezőnek ismeri el a jelen Szerződés feltételeit.

KATTINTSON A JELEN SZERZŐDÉS ALJÁN TALÁLHATÓ "IGEN" GOMBRA, HA ELFOGADJA A JELEN SZERZŐDÉS FELTÉTELEIT - EKKOR MEGKEZDŐDIK A SZOFTVER TELEPÍTÉSE. HA A "NEM" GOMBRA KATTINT, A SZOFTVER TELEPÍTÉSE MEGSZAKAD, ÉS ÖN NEM JOGOSULT A SZOFTVER HASZNÁLATÁRA. EBBEN AZ ESETBEN ÖN A SZOFTVERT A FEL NEM HASZNÁLT HARDVERREL EGYÜTT AZ EREDETI CSOMAGOLÁSBAN VISSZAJUTTATHATJA ODA, AHONNAN BESZEREZTE, ÉS A VÁSÁRLÁSI BIZONYLAT ELLENÉBEN VISSZATÉRÍTÉST IGÉNYELHET. 

Ön vállalja, hogy a Szoftvert csak az alábbiakban rögzített feltételeknek megfelelően használja.

Tulajdonjog és szerzői jog: A Szoftverhez és annak dokumentációjához fűződő összes jog, jogcím és haszon a Canont (illetve annak külső beszállítóit) illeti meg. A Canon (illetve annak külső beszállítói) a Szoftverhez és a Szoftver dokumentációjához valamint - formától függetlenül - azok későbbi másolataihoz fűződő szerzői jog illetve egyéb szellemi tulajdonjogok kizárólagos tulajdonosa.

Licenc: Az Ön Szoftver használatára vonatkozó joga nem kizárólagos, és hacsak a jelen Szerződés kifejezetten másként nem rendelkezik, nem átruházható. Ön a következőkre jogosult: (1) a Szoftver egy darab példányát saját belső felhasználásra használni (a "használat" a szoftver tárolását, letöltését, telepítését, futtatását vagy megjelenítését jelenti), a Szoftver által tartalmazott és a Canon digitális kamera termékekbe helyezendő hang- és képi adatokkal összeföüggésben (i) a Szoftver használatával beletenni az ilyen hang-és képi adatokat a használandó Canon digitális kamera termékbe (ii) használni az ilyen hang-és képi adatokat a az ilyen digitális kamera használatával egyidejűleg, (2) ésszerű számú másolatot készíteni a Szoftverről az engedélyezett felhasználás támogatása érdekében, feltéve, hogy e példányok tartalmazzák a Canon szerzői jogra vonatkozó figyelmeztetését, ahogy az az Önnek átadott Szoftver eredeti példányán is szerepel; (3) a Szoftvert és a jelen Szerződést másra engedményezni, feltéve, hogy a szóban forgó személy beleegyezett abba, hogy a jelen Szerződés feltételeit elfogadja, Ön pedig beszünteti a Szoftver használatát, az Ön által készített összes Szoftvermásolatot átadja az adott személynek, az át nem adott példányokat pedig megsemmisíti. Ha az engedményes nem fogadja el a feltételeket, úgy a jelen Szerződés automatikusan megszűnik.

Ön nem jogosult: (1) a Szoftvert és annak dokumentációját sem részben sem egészben bérbe adni, lízingelni, al-licencet kiadni azokra, kölcsönadni, másolni, módosítani, adaptálni, összevonni, lefordítani, visszafejteni, szétszedni, illetve azok alapján  származékos alkotásokat létrehozni vagy a Szoftvert használni, hacsak azt a jelen Szerződés kifejezetten meg nem engedi, de akkor is kizárólag és csakis a törvény által kifejezetten megengedett mértékben és körülmények között; (2) a Szoftvert vagy annak bármilyen részét bármely módon reprodukálni vagy forgalmazni, kivéve, ha azt a jelen Szerződés kifejezetten megengedi, de akkor is kizárólag és csakis a törvény által kifejezetten megengedett mértékben és körülmények között.

Időtartam és megszűnés: A jelen Szerződés mindaddig érvényben marad, amíg (1) a Szoftver és a Szoftver dokumentációjának, és annak valamennyi példányának Ön általi megsemmisítésével meg nem szűnik (2) a Canon Önhöz címzett írásbeli nyilatkozattal meg nem szünteti, ha Ön a szerződés bármely rendelkezését és feltételét megszegi. A Szerződés bármilyen okból történő megszűnése esetén a vonatkozó törvényes jogok Canon által történő érvényesítése mellett Ön köteles haladéktalanul megsemmisíteni a Szoftvert és a Szoftver dokumentáció összes példányát, beleértve az Ön birtokában, rendelkezése vagy felügyelete alatt lévő számítógép-merevlemezen tárolt esetleges példányokkal együtt.

Garanciavállalás: A Szoftvert tároló adathordozó, anyaghiba vagy gyártási hiba esetére a rendeltetésszerű használat körében a nyugta vagy más dokumentum által igazolt vásárlás napjától számított 30 évig garanciát élvez. A korlátozott felelősség nem alkalmazható arra az esetre, ha az eszköz meghibásodása balesetből, a Szoftverrel való visszaélésből vagy rendeltetésellenes használatából ered, és nem áll fenn olyan személlyel szemben, aki nem a Szoftver eredeti használója. Ön viseli a felelősséget az érintett számítógép rendszer hardver és szoftver összetevőinek kiválasztásával, karbantartásával és összeillesztésével kapcsolatosan.

Ön a Szoftvert saját felelősségére tölti le és használja. Canon (vagy külső beszállítói) semmilyen esetben nem felel Önnel szemben az e Szerződésből vagy ezzel összefüggő szerződésből, vagy a Szoftver beszállításából vagy a beszállítás elmulasztásából eredő sérelem (valamennyi esetében, korlátozás nélkül, ideértve a gondatlanság esetét is) körébe tartozó veszteségért vagy kárért, sem egyéb közvetlen vagy közvetett veszteségért vagy kárért (függetlenül attól, hogy a Canon-t értesítették-e az esetleges veszteségről vagy kárról), vagy bármely tevékenységből véletlenszerűen vagy szándékosan okozott, bármely forrásból eredő veszteségéert vagy kárért, ideértve a Szoftver Ön általi használatát vagy a Szoftver használatára való képtelenségét, vagy hibáért vagy meghibásodásért, a kifejezetten meghatározott kivételektől eltekintve. A Canon, a Canon beszállítói, vagy leányvállalatai vagy társvállalatai semmilyen esetben nem felelnek a Szoftver hibáiért, függetlenül attól, hogy a fenti garanciába beletartoznak-e vagy sem.

Jelen Szerződés kifejezett rendelkezései minden jogszabály, magánjogi rendelkezés, kereskedelmi szokás, vagy magatartás, illetve minden más, jelen esetben egyáltalán nem említett, a jog által előírt, garancia, feltétel, értelmezés, kötelezettségvállalás, rendelkezés vagy kötelezettség helyébe lépnek.

A JELEN SZERZŐDÉSBE FOGLALTAK NEM KORLÁTOZZÁK ÉS NEM ZÁRJÁK KI A CANON ÖNNEL SZEMBENI FELELŐSSÉGÉT AZ OLYAN KÁROK TEKINTETÉBEN, AMELYEK HALÁLBÓL, SZEMÉLYI SÉRÜLÉSBŐL VAGY A CANON SÚLYOS GONDATLANSÁGÁBÓL VAGY SZÁNDÉKOS KÖTELESSÉGMULASZTÁSÁBÓL EREDNEK VAGY A HOLLAND POLGÁRI TÖRVÉNYKÖNYV 6. KÖTETÉNEK 185-193. BEKEZDÉSÉBŐL ILLETVE ANNAK 7. KÖTETÉNEK 1-38. BEKEZDÉSÉBŐL (LAKOSSÁGI VÁSÁRLÁSOK) SZÁRMAZNAK.

Az e bekezdést közvetlenül megelőző bekezdés sérelme nélkül, a Canon e Szerződésen kívül vagy e Szerződéssel összefüggésben, illetve szerződés, jogsértés (valamennyi esetében, korlátozás nélkül, ideértve a gondatlanság esetét is) alapján keletkezett vagy másból eredő felelőssége semmilyen esetben nem haladhatja meg a Canon terméknek az engedélyezett Szoftverrel együtt meghatározott értékesítési árának megfelelő összeget. 

A JELEN SZERZŐDÉSBEN FOGLALTAK SEMMILYEN MÓDON NEM CSORBÍTHATJÁK A FOGYASZTÓK TÖRVÉNY ADTA JOGAIT. 

Általános: A jelen Szerződés az Ön és a Canon között a Szoftverrel kapcsolatban létrejött teljes megállapodást megtestesíti, és a Szoftver tekintetében mindennemű előzőleg tett szóbeli és írásbeli kijelentés, megállapodás és egyezség helyébe lép. A felek egyike sem tarthat igényt jogorvoslatra a neki tett olyan nyilatkozatok vonatkozásában, amelyekre alapozva a jelen Szerződésbe belépett (hacsak azt nem megtévesztés szándékával tették), és az ilyen fél egyedül a jelen Szerződés szerinti szerződésszegésért tarthat igényt jogorvoslatra.

Ha az illetékes bíróság a jelen Szerződés bármely részét bármikor részben vagy egészben jogellenesnek, érvénytelennek vagy végrehajthatatlannak ítéli az adott ország törvényei alapján, úgy ez nem befolyásolja és nem csorbítja a jelen Szerződés egyéb rendelkezéseinek jogszerűségét, érvényességét és végrehajthatóságát.

Amennyiben Canon nem gyakorolja vagy késedelmesen gyakorolja a jelen Szerződés alapján fennálló valamely jogát, jogosítványát vagy jogorvoslati lehetőségét, az semmilyen körülmények között nem tekinthető az adott jogról, jogosítványról vagy jogorvoslati lehetőségről való lemondásnak.

A jelen Szerződés módosítása mindaddig nem lép életbe, amíg azt írásba nem foglalták és az alá nem írta a Canon erre jogosult képviselője.

Harmadik fél kedvezményezett: A jelen Szerződés rendelkezéseit, amennyiben azok a Canon külső fél beszállítóira vonatkoznak, közvetlenül érvényesíthetik a Canon külső beszállítói.

Törvény: A jelen Szerződésre és annak értelmezésére a holland törvények az irányadók. A felek között a jelen Szerződés kapcsán esetlegesen felmerülő viták a holland Amszterdami Kerületi Bíróság kizárólagos hatáskörébe tartoznak. A Canon azonban saját belátásától függően jogosult a jelen Szakasztól eltekinteni, és a jelen Szerződésre nézve a helyi és/vagy a felhasználó telephelyén érvényes jogot alkalmazni.
