ΣΥΜΦΩΝΙΑ ΑΔΕΙΑΣ ΧΡΗΣΗΣ ΛΟΓΙΣΜΙΚΟΥ

ΠΡΟΣΟΧΗ: ΠΑΡΑΚΑΛΩ ΔΙΑΒΑΣΤΕ ΤΟ ΠΑΡΟΝ ΕΓΓΡΑΦΟ ΠΡΙΝ ΕΓΚΑΤΑΣΤΗΣΕΤΕ ΤΟ ΛΟΓΙΣΜΙΚΟ

Το παρόν έγγραφο είναι μια συμφωνία ανάμεσα σε εσάς, τον τελικό χρήστη του λογισμικού (εφεξής 'Λογισμικό'), και την εταιρεία με την επωνυμία Canon Europa N.V., με έδρα στο 59-61 Bonenkerkerweg, 1185 XB, Amstelveen, Ολλανδία (εφεξής 'Canon') (και/ή τα τρίτα μέρη-προμηθευτές της), δικαιούχο(ους) του Λογισμικού.

Εγκαθιστώντας το Λογισμικό, συμφωνείτε ότι δεσμεύεστε από τους όρους της παρούσας Συμφωνίας.

ΕΠΙΛΕΞΤΕ ΤΗΝ ΕΝΔΕΙΞΗ 'Ναι' ΣΤΟ ΤΕΛΟΣ ΤΗΣ ΠΑΡΟΥΣΑΣ ΣΥΜΦΩΝΙΑΣ, ΕΑΝ ΣΥΜΦΩΝΕΙΤΕ ΝΑ ΔΕΣΜΕΥΘΕΙΤΕ ΑΠΟ ΤΟΥΣ ΟΡΟΥΣ ΤΗΣ, ΠΡΟΚΕΙΜΕΝΟΥ ΝΑ ΕΓΚΑΤΑΣΤΑΘΕΙ ΤΟ ΛΟΓΙΣΜΙΚΟ. ΕΑΝ ΕΠΙΛΕΞΕΤΕ ΤΗΝ ΕΝΔΕΙΞΗ 'Όχι' ΤΟ ΛΟΓΙΣΜΙΚΟ ΔΕΝ ΘΑ ΕΓΚΑΤΑΣΤΑΘΕΙ ΚΑΙ ΔΕΝ ΘΑ ΕΧΕΤΕ ΚΑΝΕΝΑ ΔΙΚΑΙΩΜΑ ΧΡΗΣΗΣ ΤΟΥ. ΣΕ ΑΥΤΗΝ ΤΗΝ ΠΕΡΙΠΤΩΣΗ, ΜΠΟΡΕΙΤΕ ΝΑ ΕΠΙΣΤΡΕΨΕΤΕ ΤΟ ΛΟΓΙΣΜΙΚΟ, ΣΥΝΟΔΕΥΟΜΕΝΟ ΑΠΌ ΤΟ ΜΗ ΧΡΗΣΙΜΟΠΟΙΗΘΕΝ ΕΞΑΡΤΗΜΑ ΕΝΤΟΣ ΤΗΣ ΑΡΧΙΚΗΣ ΤΟΥ ΣΥΣΚΕΥΑΣΙΑΣ, ΣΤΟ ΣΗΜΕΙΟ ΑΓΟΡΑΣ. ΠΡΟΚΕΙΜΕΝΟΥ ΝΑ ΣΑΣ ΕΠΙΣΤΡΑΦΕΙ ΤΟ ΠΟΣΟ ΠΟΥ ΚΑΤΑΒΑΛΑΤΕ. ΑΠΑΡΑΙΤΗΤΗ ΠΡΟΫΠΟΘΕΣΗ ΓΙΑ ΤΗΝ ΕΠΙΣΤΡΟΦΗ ΘΑ ΕΙΝΑΙ Η ΕΠΙΔΕΙΞΗ ΤΗΣ ΑΠΟΔΕΙΞΗΣ ΑΓΟΡΑΣ.

Συμφωνείτε να χρησιμοποιείτε το Λογισμικό μόνο σύμφωνα με τους παρακάτω προβλεπόμενους όρους και προϋποθέσεις.

Κυριότητα και Δικαιώματα Πνευματικής Ιδιοκτησίας: Όλα τα δικαιώματα, τίτλοι και συμφέροντα επί του Λογισμικού και των σχετικών με αυτό εγγράφων ανήκουν στην Canon (ή τα τρίτα μέρη-προμηθευτές της). Η Canon (ή τα τρίτα μέρη-προμηθευτές της) διατηρεί σε κάθε περίπτωση όλα τα δικαιώματα πνευματικής ιδιοκτησίας επί του Λογισμικού και των σχετικών με αυτό εγγράφων και όλων των επιγενόμενων αντιγράφων του, ανεξαιρέτως μορφής. 

Άδεια: Η άδειά σας να κάνετε χρήση του Λογισμικού είναι μη αποκλειστική και, με την εξαίρεση όσων ρητά προβλέπονται στην παρούσα Συμφωνία, μη μεταβιβάσιμη. Σας επιτρέπεται: (1) η χρήση ενός αντιγράφου του Λογισμικού (ο όρος 'χρήση' θα περιλαμβάνει την αποθήκευση, φόρτωση, εγκατάσταση, εκτέλεση ή προβολή του Λογισμικού) για τους δικούς σας εσωτερικούς σκοπούς, με την προϋπόθεση ότι, όσον αφορά τα δεδομένα ήχου και εικόνας που περιέχονται στο Λογισμικό και πρόκειται να μεταφερθούν στην κατάλληλη ψηφιακή φωτογραφική μηχανή-προϊόν της Canon, (i) η μεταφορά των εν λόγω δεδομένων ήχου και εικόνας σε μία από τις προαναφερθείσες ψηφιακές φωτογραφικές μηχανές θα πραγματοποιείται μέσω του Λογισμικού και (ii) η χρήση των εν λόγω δεδομένων ήχου και εικόνας θα πραγματοποιείται μόνο μέσω ψηφιακής φωτογραφικής μηχανής-προϊόντος της Canon κάθε φορά, (2) η δημιουργία και τήρηση εύλογου αριθμού αντιγράφων ασφαλείας του Λογισμικού προς υποστήριξη της επιτρεπόμενης χρήσης, εφόσον όλα τα εν λόγω αντίγραφα θα περιέχουν την ειδοποίηση περί δικαιωμάτων πνευματικής ιδιοκτησίας της Canon, όπως αυτή εμφανίζεται στο αρχικό αντίγραφο του Λογισμικού που σας παρέχεται, (3) η μεταβίβαση του Λογισμικού και των καλύψεων της παρούσας Συμφωνίας σε άλλο άτομο, εφόσον το άτομο αυτό έχει αποδεχθεί τους όρους της παρούσας Συμφωνίας και εσείς διακόψετε κάθε χρήση του Λογισμικού, μεταφέρετε όλα τα αντίγραφα του Λογισμικού που δημιουργήσατε και τηρείτε στο άτομο αυτό ή καταστρέψετε όσα αντίγραφα δεν μεταφερθούν. Εάν ο προς ον η μεταβίβαση δεν αποδεχθεί τους εν λόγω όρους, η παρούσα Συμφωνία λύεται αυτόματα.

Δεν σας επιτρέπεται: (1) η ενοικίαση, μίσθωση, υπο-αδειοδότηση, δάνειο, αντιγραφή, τροποποίηση, προσαρμογή, συγχώνευση, μετάφραση, αναστροφή σχεδιασμού, αποσυμπίληση, αποσυναρμολόγηση ή δημιουργία παράγωγων έργων βασισμένων στο Λογισμικό ή σε μέρος αυτού ή στα σχετικά με αυτό έγγραφα, ή η χρήση του Λογισμικού πέραν των όσων ρητά προβλέπονται στην παρούσα Συμφωνία και στο βαθμό και υπό τις συνθήκες που ρητά επιτρέπει ο νόμος, (2) η με οποιονδήποτε τρόπο αναπαραγωγή ή εμπορία του Λογισμικού ή οποιουδήποτε μέρους αυτού, με εξαίρεση των όσων ρητά προβλέπονται στην παρούσα Συμφωνία και στο βαθμό και υπό τις συνθήκες που ρητά επιτρέπει ο νόμος.

Διάρκεια και Λύση: Η παρούσα Συμφωνία θα βρίσκεται σε ισχύ έως ότου (1) την καταγγείλετε εσείς, καταστρέφοντας το Λογισμικό και τα σχετικά με αυτό έγγραφα, συμπεριλαμβανομένου κάθε αντιγράφου, ή (2) την καταγγείλει η Canon με γραπτή ειδοποίηση προς εσάς, σε περίπτωση μη συμμόρφωσής σας με οποιονδήποτε από τους όρους και προϋποθέσεις της. Με τη λύση της Συμφωνίας για οποιονδήποτε λόγο, επιπλέον της εκ μέρους της Canon επιδίωξης της ικανοποίησης των σχετικών νόμιμων δικαιωμάτων της, οφείλετε να καταστρέψετε αμέσως όλα τα αντίγραφα του Λογισμικού και των σχετικών με αυτό εγγράφων, συμπεριλαμβανομένου οποιουδήποτε Λογισμικού αποθηκευμένου στον σκληρό δίσκο οποιουδήποτε υπολογιστή στην κατοχή, έλεγχο ή σφαίρα επιρροής σας.

Εγγύηση: Παρέχεται εγγύηση ότι ο υλικός φορέας, στον οποίο είναι αποθηκευμένο το Λογισμικό, είναι απαλλαγμένος από ελαττώματα των υλικών και της εργασίας υπό κανονική χρήση για μια περίοδο τριάντα (30) ημερών από την ημέρα που το αποκτήσατε, όπως αυτή προκύπτει από την απόδειξη αγοράς ή με άλλον τρόπο. Η περιορισμένη αυτή εγγύηση δεν θα ισχύει σε περίπτωση που η βλάβη του μέσου υπήρξε αποτέλεσμα ατυχήματος, κακής χρήσης ή κακής εφαρμογής του Λογισμικού και δεν θα επεκταθεί σε οποιονδήποτε άλλο πέρα από τον αρχικό χρήστη του Λογισμικού. Εσείς φέρετε την ευθύνη για την επιλογή, συντήρηση και συναρμολόγηση-σύνδεση των εξαρτημάτων και του λογισμικού του σχετικού ηλεκτρονικού (ών) υπολογιστή (ών).

Θα 'φορτώνετε' και θα κάνετε χρήση του Λογισμικού με δική σας ευθύνη. Σε καμία περίπτωση δεν θα ευθύνεται απέναντί σας η Canon (ή τα τρίτα μέρη-προμηθευτές της) για οποιαδήποτε απώλεια ή ζημία επέλθει στα πλαίσια της παρούσας Συμφωνίας ή οποιασδήποτε συμπληρωματικής συμβάσεως ή βάσει αδικοπραξίας (συμπεριλαμβανομένης σε κάθε περίπτωση, χωρίς περιορισμό, και της αμέλειας), σε σχέση με την παροχή ή την αδυναμία παροχής του Λογισμικού, ή για οποιαδήποτε άμεση ή έμμεση απώλεια κερδών, έμμεση απώλεια ή ζημία (ανεξάρτητα από το εάν η Canon ενημερώθηκε για την εν λόγω απώλεια ή ζημία), ή για τυχαία ή επακόλουθη ζημία που θα προκύψει από οποιαδήποτε ενέργεια, προερχόμενη από οποιαδήποτε πηγή, σχετικά με την από μέρους σας χρήση ή αδυναμία χρήσης του Λογισμικού, ή λάθη ή ελαττώματα αυτού, με την εξαίρεση όσων ρητά προβλέπονται στην παρούσα. Σε καμία περίπτωση δεν θα ευθύνεται η Canon, οι θυγατρικές της, οι αντιπρόσωποι ή διανομείς τους για οποιαδήποτε ελαττώματα του Λογισμικού, ανεξάρτητα από το εάν καλύπτονται από την ανωτέρω εγγύηση.

Οι ρητοί όροι της παρούσας Συμφωνίας αντικαθιστούν όλες τις εγγυήσεις, προϋποθέσεις, δηλώσεις, δεσμεύσεις, όρους και προϋποθέσεις μη ρητά προβλεπόμενες από τη νομοθεσία, τα συναλλακτικά ήθη ή αλλού, η εφαρμογή των οποίων αποκλείεται διά της παρούσας στη μεγαλύτερη έκταση που επιτρέπει ο νόμος.

ΚΑΝΕΝΑΣ ΟΡΟΣ ΤΗΣ ΠΑΡΟΥΣΑΣ ΣΥΜΦΩΝΙΑΣ ΔΕΝ ΘΑ ΠΕΡΙΟΡΙΖΕΙ Ή ΑΠΟΚΛΕΙΕΙ ΤΗΝ ΕΥΘΥΝΗ ΤΗΣ CANON ΠΡΟΣ ΑΠΟΖΗΜΙΩΣΗ ΣΑΣ ΓΙΑ ΘΑΝΑΤΟ Ή ΣΩΜΑΤΙΚΕΣ ΒΛΑΒΕΣ, Ή ΑΠΟ ΖΗΜΙΑ ΠΟΥ ΠΡΟΗΛΘΕ ΑΠΟ ΔΟΛΟ Ή ΒΑΡΕΙΑ ΑΜΕΛΕΙΑ ΤΗΣ CANON, Ή ΒΑΣΕΙ ΤΩΝ ΑΡΘΡΩΝ 513 - 573 ΤΟΥ ΕΛΛΗΝΙΚΟΥ ΑΣΤΙΚΟΥ ΚΩΔΙΚΑ (ΠΩΛΗΣΗ ΑΓΑΘΩΝ) Ή ΤΩΝ ΔΙΑΤΑΞΕΩΝ ΤΟΥ Ν. 2251/1994 (ΠΡΟΣΤΑΣΙΑ ΤΟΥ ΚΑΤΑΝΑΛΩΤΗ).

Με την επιφύλαξη των προβλεπόμενων στην αμέσως παραπάνω παράγραφο, η ευθύνη της Canon που θα προκύπτει από ή σε σχέση με την παρούσα Συμφωνία, συμβατική, αδικοπρακτική (συμπεριλαμβανομένης σε κάθε περίπτωση, χωρίς περιορισμό, και της αμέλειας) ή άλλη δεν θα ξεπερνά σε καμία περίπτωση το ισόποσο της τιμής αγοράς του προϊόντος Canon, σε συνδυασμό με το οποίο χορηγήθηκε με άδεια προς χρήση το παρόν Λογισμικό.

ΚΑΝΕΝΑΣ ΟΡΟΣ ΤΗΣ ΠΑΡΟΥΣΑΣ ΣΥΜΦΩΝΙΑΣ ΔΕΝ ΘΑ ΕΠΗΡΕΑΖΕΙ ΤΑ ΕΚ ΤΟΥ ΝΟΜΟΥ ΑΠΟΡΡΕΟΝΤΑ ΔΙΚΑΙΩΜΑΤΑ ΤΩΝ ΚΑΤΑΝΑΛΩΤΩΝ.

Γενικά: Η παρούσα Συμφωνία συνιστά το σύνολο της συμφωνίας μεταξύ της Canon και εσάς, σχετικά με το Λογισμικό, και υπερισχύει όλων των προηγουμένων προφορικών ή γραπτών δηλώσεων, συμφωνιών ή συνεννοήσεων, σχετικά με το Λογισμικό. Κανένα από τα μέρη δεν θα έχει καμία αξίωση για αποζημίωση για οποιαδήποτε δήλωση έγινε προς αυτό και στην οποία βασίστηκε προκειμένου να συνάψει την παρούσα Συμφωνία (εκτός εάν η εν λόγω δήλωση ήταν απατηλή) και η μόνη αξίωση του εν λόγω μέρους για αποζημίωση θα είναι για ενδοσυμβατική ευθύνη, όπως αυτή προβλέπεται στην παρούσα Συμφωνία.

Εάν σε οποιαδήποτε χρονική στιγμή, αρμόδιο δικαστήριο κηρύξει οποιοδήποτε μέρος της παρούσας Συμφωνίας ολικά ή μερικά παράνομο, άκυρο ή μη εκτελεστό για οποιονδήποτε λόγο, σύμφωνα με το νόμο οποιασδήποτε δικαιοδοσίας, το γεγονός αυτό δεν θα έχει επιρροή στη νομιμότητα, εγκυρότητα ή δυνατότητα εκτέλεσης οποιουδήποτε άλλου όρου της παρούσας.

Η παράλειψη ή καθυστέρηση εκ μέρους της Canon να ασκήσει οποιοδήποτε δικαίωμα, εξουσία ή ένδικο μέσο βάσει της παρούσας Συμφωνίας, δεν θα συνιστά, σε καμία περίπτωση, παραίτησή της από το εν λόγω δικαίωμα, εξουσία ή ένδικο μέσο.

Καμία τροποποίηση στην παρούσα Συμφωνία δεν θα ισχύει εάν δεν είναι γραπτή και υπογεγραμμένη από εξουσιοδοτημένο αντιπρόσωπο της Canon.

Τρίτο Μέρος Δικαιούχος: Οι όροι της παρούσας Συμφωνίας, όσον αυτή αφορά τα τρίτα μέρη προμηθευτές της Canon, δύνανται να εκτελούνται άμεσα από τα εν λόγω τρίτα μέρη προμηθευτές της Canon.

Δίκαιο: Η παρούσα Συμφωνία θα διέπεται από το Ολλανδικό Δίκαιο και θα ερμηνεύεται βάσει αυτού. Όλες οι διαφορές που μπορεί να προκύψουν μεταξύ των μερών από την παρούσα συμφωνία θα επιλύονται αποκλειστικά από το Περιφερειακό Δικαστήριο του Άμστερνταμ, στην Ολλανδία. Η Canon θα έχει, όμως, το αποκλειστικό δικαίωμα να παραιτηθεί από τον παρόντα όρο και να επιδιώξει την ικανοποίηση των δικαιωμάτων της βάσει της παρούσας Συμφωνίας, σύμφωνα με το εθνικό δίκαιο του χρήστη και τα κατ' αυτό αρμόδια δικαστήρια. 
